[{"text_idx": "#000003", "text": "Tristan Priima\u0308gi filmisoovitused: \"Lucky\", \"Kena vaikne kohake\" ja \"Koma\""}, {"text_idx": "#000004", "text": "\"Terevisiooni\" igana\u0308dalases filmisoovituste rubriigis to\u0303i Tristan Priima\u0308gi sel na\u0308dalal va\u0308lja kolm linateost - \"Lucky\", \"Kena vaikne kohake\" ja kodumaine dokumentaal \"Koma\"."}, {"text_idx": "#000005", "text": "\"A\u0308a\u0308rmiselt hea film, mis ra\u0308a\u0308gib na\u0308itleja Harry Dean Stantonist, kes on alati olnud pop- ja kontrakultuuri tugev tegija, kunagi pole saanud pa\u0308riselt staariks, vaid on ja\u0308a\u0308nud kultustegelaseks,\" so\u0303nas Priima\u0308gi ja to\u0303i va\u0308lja, et \"Lucky's\" ma\u0308ngib ta po\u0303himo\u0303tteliselt iseennast. \"Mo\u0303ned aastad tagasi tuli u\u0308ks dokumentaalfilm \"Harry Dean Stanton: Partly Fiction\", seal on na\u0308ha see sama filosoofia.\""}, {"text_idx": "#000006", "text": "Tristan Priima\u0308gi tahaks loota, et ko\u0303igil nii headel na\u0308itlejatel on vo\u0303imalus enda epitaaf kirjutada sellises eas. \"Kus ta saabki ma\u0308ngida ta\u0308pselt sellist nagu ta tahab,\" u\u0308tles ta ja soovitas filmi nendele, kes ei otsi tingimata va\u0308ga suurt action'it taga. \"Nendele oleks see va\u0308ga sobiv film.\""}, {"text_idx": "#000007", "text": "\"Mingit lugu on va\u0308ga raske konstrueerida, sest see na\u0308itab tema mingeid elurutiine, kuidas ta pa\u0308evast-pa\u0308eva tegutseb, ja siis u\u0308hel hetkel kukub ta lihtsalt u\u0308mber kodus ja ta hakkab ku\u0308larahvaga arutama, mis see nu\u0308u\u0308d oli ja kuidas nii sai juhtuda,\" selgitas ta ja nentis, et \"Lucky\" on rohkem nagu ekspositsioon. \"Na\u0308idatakse ko\u0303iki neid karaktereid tema u\u0308mber ja neile antakse piisavalt aega, et need muutuksid vaatajale su\u0308damela\u0308hedaseks.\""}, {"text_idx": "#000008", "text": "\"On vo\u0303luv na\u0308ha neid filme, mis ei toetu enneko\u0303ike tegevusele, vaid millelegi tugevusele, ta kannab ka ilma selleta, et koguaeg va\u0308givaldselt mingit tegevust vaatajale ette pakutaks,\" so\u0303nas ta ja mainis, et filmi vo\u0303ib vaadata ka kui viidet Wim Wendersi \"Paris, Texasele\", mis on Harry Dean Stantoni u\u0308ks tuntumaid rolle."}, {"text_idx": "#000010", "text": "\"Naljakas fakt, et kui nad seda filmi pitch'isid rahastajatele, siis oli terves filmis tegelikult ainult u\u0308ks rida teksti,\" u\u0308tles ta ja to\u0303i va\u0308lja, et filmis keegi ra\u0308a\u0308kida ei saagi. \"Maakeral on juhtunud midagi sellist, et on tulnud uus rass, kes ku\u0308tib heli ja\u0308rgi, ja need inimesed, kes tahavad ellu ja\u0308a\u0308da, peavad olema va\u0308ga vaikselt,\" lisas Priima\u0308gi ja kinnitas, et \"Kena vaikne kohake\" ra\u0308a\u0308gib inimese ihalusest ha\u0308a\u0308lt teha. \"Me vo\u0303ib-olla ei saa sellest iga pa\u0308ev aru.\""}, {"text_idx": "#000011", "text": "Filmikriitiku arvates on filmis nii uut kui vana. \"Film on va\u0308ga ha\u0308sti kriitikute poolt vastu vo\u0303etud juba praegu, seal on mingid asjad, mis seal ei to\u0308o\u0308ta, aga kokkuvo\u0303ttes on see va\u0308ga julge katsetus,\" to\u0303des ta."}, {"text_idx": "#000012", "text": "\"Maisipo\u0303ld on Ameerika o\u0303udusfilmidel olnud troobina esil, seal ei ole vo\u0303imalik orienteeruda, sealt ei na\u0308e va\u0308lja ja ta on salapa\u0308rane padrik,\" nentis Priima\u0308gi ja lisas, et samuti esindab maisipo\u0303ld Ameerika kristlikke pereva\u0308a\u0308rtusi. \"Kui seda perekonda vaadata, siis nad ihalevad kristlikku pereidu\u0308lli, aga seda ei taheta neile kuidagi anda.\""}, {"text_idx": "#000014", "text": "Priima\u0308gi to\u0303i va\u0308lja, et va\u0308rske dokumentaalfilm \"Koma\" asetub Maria Avdjus\u030cko teatriheeroste ritta. \"Mati Undist tegi ta \"Unditunni\" ja nu\u0308u\u0308d Kalju Komissarovist \"Koma\",\" u\u0308tles ta ja to\u0303des, et film ei paku kunstiliselt midagi va\u0308ga uut, aga annab siiski referatsiivse u\u0308levaate mehe elust, kes tegi Eesti teatri jaoks va\u0308ga palju."}, {"text_idx": "#000015", "text": "\"Mina tean teda rohkem filmivaldkonnast, mitte, et ei teaks, mis teatris toimub, aga film ja\u0308a\u0308b paratamatult rohkem silma, aga see on paradoks ja iroonia, kuna Komissarov ise u\u0308tleb, et filmiperiood, kui ta Tallinnfilmis to\u0308o\u0308tas, on tema elus ko\u0303ige va\u0308hemta\u0308htis,\" selgitas filmikriitik ja lisas, et sellele vaatamata vajab Komissarov nu\u0308u\u0308d eluaegse teatrimehena filmikunsti karku, et ajalukku minna."}, {"text_idx": "#000016", "text": "\"Sellised filmid on Eesti kultuuriloole va\u0308ga vajalikud, et ja\u0308a\u0308ks maha audiovisuaalne dokument sellest, milline mees ta oli ja mis asja ta ajas,\" so\u0303nas ta ja ro\u0303hutas, et kuna film on hetkel kinodes vaid mo\u0303ne seansiga, siis seda tasub kindlasti soovitada. \"Kes seda Eesti kultuuri ikka elus hoiab kui me seda ise ei tee.\""}, {"text_idx": "#000017", "text": "Maria Avdjus\u030cko filmist \"Tuliliilia\": algvariandi kirjutasin umbes kaheksa aastat tagasi"}, {"text_idx": "#000019", "text": "O\u0303udusfilm \"Kena vaikne kohake\" saab ja\u0308rje"}, {"text_idx": "#000020", "text": "O\u0303udusfilm \"Kena vaikne kohake\" paneb kinoku\u0308lastajad popkorni hu\u0308lgama"}, {"text_idx": "#000021", "text": "Tristan Priima\u0308gi filmisoovitused: \"Somaalia piraadid\", \"Ma\u0308ngude o\u0303htu\" ja \"Enam kui elu\""}, {"text_idx": "#000022", "text": "Tristan Priima\u0308gi filmisoovitused: Dovlatovist vitraaz\u030cikunstini"}, {"text_idx": "#000023", "text": "Tristan Priima\u0308gi filmisoovitused: \"Must panter\", \"Solvang\" ja \"Ahto. Unistuste jaht\""}, {"text_idx": "#000027", "text": "Laura Kalle: teater ei peaks ainult paitama"}, {"text_idx": "#000030", "text": "To\u0303nu Runnel oma fotoraamatust: ma pole sinna otsinud midagi koledat vo\u0303i s\u030cokeerivat"}, {"text_idx": "#000031", "text": "Mari Kalkun: albumi \"Stoonia lood\" puhul lasin reeglitest lahti"}, {"text_idx": "#000036", "text": "Ta\u0308histe: erinevad probleemid panevad inimesi loomevaldkonnast lahkuma"}, {"text_idx": "#000040", "text": "Suri Dumbledore'i kehastanud na\u0308itleja Michael Gambon"}, {"text_idx": "#000046", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000047", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000049", "text": "Haapsalu kultuurikeskuses avati na\u0308itus aulidest"}, {"text_idx": "#000051", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000053", "text": "Edetabel. Aasta parimad albumid 2022"}, {"text_idx": "#000055", "text": "U\u0308levaade. Aasta parimad lood 2022"}]